Diari Oficial de la Generalitat Valenciana


Sumari del DOGV 4455, del 07-03-2003 (2003/2703)

ORDE de 17 de febrer de 2003, de la Conselleria de Cultura i Educació, per la qual es modifica l'Orde de 9 de desembre de 2002, per la qual es convoquen les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2003.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2703


Data del document
:   17-02-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * administració local
    * ajuda pública
    * esport
    * espectacle esportiu
    * organització esportiva
    * suport econòmic

ORDE de 17 de febrer del 2003, de la Conselleria de Cultura i Educació, per la qual es modifica l'Orde de 9 de desembre del 2002, per la qual es convoquen les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2003. [2003/2703]
  
PREÀMBUL
  
Per mitjà de l'Orde de 9 de desembre del 2002, de la Conselleria de Cultura i Educació, es convoquen les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2003, i s'aproven les bases per què es regula la seua concessió (DOGV núm. 4.412 de 7 de gener del 2003).
  
Atenent el Projecte de Pressuposts de la Generalitat Valenciana per a l'exercici 2003 en l'aplicació pressupostària 20.42.686.04,4, línia T2142000, l'import global màxim destinat a dites subvencions era de 328.760 euros; no obstant això, complint allò que s'ha acordat pel Govern Valencià el 30 de maig del 2002 per a assegurar el necessari equilibri pressupostari, es va disposar en la citada orde que l'import global màxim fora de 321.699,50 euros.
  
En virtut d'això, i en ús de les competències en matèria d'esport assignades pel Decret 7/2002 de 25 de juliol, del president de la Generalitat Valenciana a la Conselleria de Cultura i Educació i d'acord amb el que establix l'article 35 del Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
ORDENE
  
Modificar l'import global màxim de les subvencions destinades a federacions esportives, clubs esportius, ajuntaments i organismes autònoms municipals per a l'organització d'esdeveniments esportius especials a la Comunitat Valenciana durant l'any 2003, incrementant l'import de 321.699,50 euros inclòs en l'Orde de 9 de desembre del 2002 en 7.060,50 euros. La quantia global màxima resultant és de 328.760 euros, a càrrec de l'aplicació pressupostària 39.48.541.00,4, línia T2142000, dels pressuposts de la Generalitat Valenciana per a l'any 2003.
  
DISPOSICIONS FINALS
  
Primera
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la publicació, excloses les administracions públiques, de conformitat amb el que disposa l'article 44.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 17 de febrer del 2003
  
El conseller de Cultura i Educació
  
MANUEL TARANCÓN FANDOS